Anno a nativitate Domini millesimo ducentesimo sexagesimo primo, indictione quarta, die veneris, decimo septimo mensis junii, in Papia, super claustrum monasterii Sancti Maioli Papie, domnus Gaufridus, prior dicti monasterii Sancti Maioli Papie, constitutus a domno Yvone, venerabile patre, Dei gratia abbate Cluniacensi, volens facere inventarium sive repertorium in scriptis de bonis mobilibus dicti monasterii, et de universis debitis ipsi monasterio inminentibus, et que per dictum monasterium dari debent, antequam dictus prior incipiat regere dictum monasterium et gerere negocia dicti monasterii, precepit in virtute obedientie et sub pena excommunicationis infrascriptis monachis et conversis dicti monasterii, videlicet domno Petro, domno Ybolto, domno Alberto, domno Roberto, domno Michaeli, domno Aymerico, domno Opiconi, monachis predicti monasterii, et fratri Raynerio, et fratri Conrado, conversis dicti monasterii, ut eidem priori consignent et consignarent, et ostenderent, et monstrarent, et consignare et ostendere deberent omnia bona mobilia istius monasterii ubicumque essent, et omnia debita ipsi monasterio ad presens inminentia. Qui vero monachi omnes et conversi consignaverunt et ostenderunt dicto priori hec omnia infrascripta et debita universa, prout inferius continetur: In primis calices sex de argento; item cruces quatuor de argento; item testum unum Euvangelii de argento; item planetam unam laboratam cum acu deauratam; item planetas duas samiti duplicis rubey; item planetas duas glaneas de pulpure; item planetam unam violatam ad stellas; item planetam unam ad falcunes; item planetam unam violatam spissam de pulpuris; item planetam unam rubeam; item planetam unam andegam rotucam(?); item planetas duas de fustanneo blanco et duas de bulcoramo blanco; item pruvialia dua pulpurea laborata de auro; item pruviale unum samiti pulpurey; item pruviale unum de samito blanco, cum uno fuxo prelato(?); item pruviale unum de samito laborato ad stellas; item pruvialia decem et octo de palio veteri de diversis coloribus; item dalmaticas sex diaconorum et tunicas sex subdiaconorum; item camixos viginti duos paratos de diversis coloribus; item camixos trigenta unum blancos; item stollas quinque et manipulos septem deoratos et de palio et de samito; item bacillos duos.....; item palia tria deaurata et sine auro; item togulias quatuor laboratas; item toguliam unam de syrico vergatam; item togulias decem et septem blancas; item Messalia quatuor et Epistolarium unum; item Collectaneos duos; item Antifonarios quinque nocturnos et diuturnos; item Lectionarios duos; item librum unum Yosephi; item Bioteclas tres; item Augustinum super Saltarium; item Moralia duo Job; item Salterium continuum; item Omeliarium unum super Evangelia; item librum unum de Vita patrum; item tractatum beati Remigii super Salterium; item Augustinum super Johannem; item librum unum ethimologiarum Ysidoris; item librum unum Omeliarum Origenis super Genesim; item quosdam alios libros quamplurimos; item paria tredecim bovium; item asinas duas; item porchos vigenti. Item manifestaverunt et consignaverunt eidem priori hec infrascripta debita, que dictum monasterium debet dare infrascriptis creditoribus; qui vero creditores tenent et possident infrascriptas possessiones et terras dicti monasterii, et pro usuris eorum et eorum summis gaudent et suscipiunt fructus et redditus ipsarum possessionum, et pro ipsis fructibus et eorum receptione nichil cadit de sorte, set semper sors remanet firma. Primo debet habere Bernardus de Caneto libras mille ducentas Papie de sorte, pro quibus tenet et gaudet possessiones Montis Belli et Cenestreti; item Ricardus Sachetus debet habere libras sexcentum Papie de sorte, pro quibus tenet et possidet possessiones et terras Arcat et Cenevreti; item Olivus Georgius debet habere libras quatuor centum Papienses de sorte, pro quibus tenet et gaudet possessiones de Castegruto; item debet habere Henricus de Manicella librarum quinque centum sexaginta Papie de sorte, pro quibus tenet et gaudet possessiones et terras de Manci et de Paningrili; item debet habere Matheus de Sancta Thegla libras tres centum Papie de sorte, pro quibus tenet et gaudet possessiones et terras de Coronasco; item debet habere Galterius Agironus libras centum vigenti quinque Papienses de sorte, pro quibus tenet et gaudet totum campum terre de Clasagio, qui est unus mansus; item debet habere Jacoinus Grustigono libras quinquaginta Papienses de sorte, pro quibus tenet et gaudet unam terram dicti monasterii; item debet habere Jacoinus Poeta libras decem et septem et dimidiam Papie de sorte, pro quibus tenet et gaudet peciam unam vinee que est preter sex, jacentem ad Sanctum Martinum. Summa predictorum debitorum ascendit libras quatuor milia et trecentum octuaginta tres et dimidiam de sorte. Tamen nostrum monasterium habet licentiam et potestatem excuciendi et recuperandi predictas possessiones et terras omnes ad certos terminos pro predictis summis. Item manifestaverunt et conscignaverunt dicto priori hec infrascripta debita que debentur dari per dictum monasterium infrascriptis hominibus et personis, de quibus debitis et pro quibus debitis solventur annuatim de camera dicti monasterii pro usuris libras trescentum quinquagenta Papie. Primo videlicet Georgio Ceberello, libras sexcentum quinquaginta Papie de sorte; item Richardo Sachete libras trescentum Papie de sorte; item Olivo Georgio libras sexcentum quinquaginta Papie de sorte; item Marchoaldo Ysembaudo libras trescentum septuaginta quatuor Papie de sorte; item Rufino Arpoto, libras trescentum vigenti Papie de sorte; item heredibus quondam Jacoti de Laude, libras ducentas vigenti quatuor Papie de sorte; item Martino de Cruce, libras quinquaginta Papie de sorte; item Erardi de Comite, libras quinquaginta Papie de sorte; item Petro Cuche de Canevanova, libras quadraginta tres Papie de sorte; item Gualterio Cacio, libras vigenti duas Papie de sorte; item Guardi Malavache de Latio, libras vigenti Papie de sorte; item Matheo Mediabarte, libras sexdecim Papie de sorte; item Laurentio Feranno, libras vigenti Papie de sorte; item Ytacio Salurben(?), libras quatuordecim Papie de sorte; item Ragolino, libras septem Papie de sorte; item Martino de Ruguleta, solidos quinquaginta quatuor Papie de sorte; item debet dare dictum monasterium de usuris predictis de prescriptis debitis libras centum quinquaginta Papie. Summa dictorum debitorum est et adscendit librarum tria millia centum decem et solidorum quatuordecim(?) Papie. Summa summorum est et adscendit ad super totum librarum septem millia quatuor centum nonaginta quatuor Papie. Interfuerunt Ubertus de Raglerio, Johannes Fornarius de Rugaleta, Gaufridus Nerax, nepos domini prioris, et domnus Salimbinus, prior de Rodurgo, et Jocerius et Ugo, servientes dicti prioris, testes. Ego Jacobus de Bonacossa, imperialis notarius, his omnibus interfui et hanc cartam mihi missam feci et scripsi.